ഹേയ് ചെക്ക് നാ, ആര്ത്തവ ദിവസങ്ങളിലെ പതിവ് ചോദ്യം നാണിക്കേണ്ട കാര്യമില്ലെന്ന് ജ്യോത്സ്ന ആര്ത്തവത്തെക്കുറിച്ചുള്ള ആകുലതകള് നിറഞ്ഞ സ്കൂള് കാലഘട്ടം ഓര്ത്തെടുക്കുകയാണ് മലയാളത്തിന്റെ പ്രിയഗായിക ജ്യോത്സ്ന. ആര്ത്തവം ഒരു സാധാരണമായ ശാരീരിക പ്രക്രിയയാണെന്നും അതിനെക്കുറിച്ചു സംസാരിക്കാനുള്ള മടിയും ചമ്മലും മാറ്റണമെന്നുമാണ് ഇന്സ്റ്റഗ്രാമില് പങ്കുവച്ച കുറിപ്പില് ജ്യോത്സന പറയുന്നത്. സ്കൂള് പഠനകാലത്തെ ഒരു യൂണിഫോം ചിത്രം പങ്കുവച്ചാണ് ജ്യോത്സനയുടെ കുറിപ്പ്. ഈ ചിത്രത്തിലേക്ക് നോക്കുമ്ബോള്, ഞാന് എത്ര ചെറുപ്പമായിരുന്നു എന്ന വസ്തുത തിരിച്ചറിയുന്നു, അന്ന് വളരെ സാധാരണമാണെന്ന് കരുതിയ ഒരുപാട് കാര്യങ്ങളിലേക്ക് എന്റെ കണ്ണുതുറക്കുന്നു. ലൂസായ യൂണിഫോം ധരിച്ചു ഷാള് ഊരിവീഴാതെ വൃത്തിയായി തോളില് കുത്തി നില്ക്കുന്ന ഇതില് എനിക്ക് ഏകദേശം 14 വയസ്സ് പ്രായമുണ്ടായിരിക്കണം. സ്പോര്ട്സ് ദിവസങ്ങളില് വെള്ള യൂണിഫോമായിരുന്നു. ആര്ത്തവ സമയത്ത് അത് ധരിക്കുന്നതിനുള്ള പേടി! ബെഞ്ചില് നിന്നും എഴുന്നേല്ക്കുമ്ബോഴെല്ലാം അടുത്തുള്ള പെണ് സുഹൃത്തിനോടുള്ള ആ ചോദ്യം, ഹേയ് ചെക്ക് നാ, ചുവന്ന നിറത്തിലുള്ള ഡിസൈന് വന്നിട്ടുണ്ടാവല്ലേ എന്ന് പ്രാര്ത്ഥിക്കും. ആവശ്യം വന്നാല് ഉപയോഗിക്കാന് പാഡുകള് ബാഗില് നിറക്കും. മാസത്തിലെ ആ നാല് ദിവസങ്ങളില് പുറത്ത് കളിക്കാന് വരാത്ത സുഹൃത്തുക്കളുമുണ്ട്. ആര്ത്തവമാണെന്ന് ആരെങ്കിലും പ്രത്യേകിച്ച് ആണ്കുട്ടികള് അറിയുന്നത് ലജ്ജിക്കേണ്ടതും നാണിക്കേണ്ടതുമായ കാര്യമാണെന്ന ചിന്തയായിരുന്നു കാരണം. പക്ഷേ അത് അങ്ങനെ ആകണോ? ഒരു സാധാരണ, സ്വാഭാവിക ശാരീരിക പ്രവര്ത്തനത്തെക്കുറിച്ചുള്ള അത്തരം ചിന്തകള് പതിനാലാമത്തെ വയസ്സില് തന്നെ ഭാരമാക്കണോ? കാര്യങ്ങള് പതുക്കെ മാറാന് തുടങ്ങിയത് കാണുമ്ബോള് സന്തോഷം തോന്നുന്നു. എല്ലാം സാവധാനം ഉറപ്പായും മാറും. നമ്മുടെ ചെറിയ പെണ്കുട്ടികള് ചെറിയ പെണ്കുട്ടികളായിരിക്കട്ടെ. ആദ്യ ആര്ത്തവം മുതല് അവരെ പക്വതയുള്ളവര് ആയി കാണരുത്. അവരുടെ പുസ്തകങ്ങളില് നിന്നും ലൈംഗിക പഠന പേജുകള് ഒഴിവാക്കരുത്. നിങ്ങളുടെ പെണ്കുട്ടികളോടും ആണ്കുട്ടികളോടും അതിനെക്കുറിച്ച് സംസാരിക്കുക. അതിനുമേലുള്ള ലജ്ജയും വിലക്കും നീക്കുക. ആര്ത്തവം സാധാരണമാണ്. ലളിതവും ജ്യോത്സ്ന കുറിച്ചു.